Na osnovu člana 8. Pravilnika o stipendiranju nadarenih učenika i studenata Općine Stari Grad Sarajevo („Službene novine Kantona Sarajevo“, br. 28/19 i 31/21), Općinski načelnik raspisuje:

**JAVNI POZIV**

za stipendiranje nadarenih učenika i studenata za školsku/akademsku 2021/2022.godinu

Pravo učešća na Javnom pozivu imaju nadareni učenici i studenti, starosti do 25 godina, koji se nalaze na redovnom školovanju u srednjim i visokoškolskim ustanovama, a nisu obnavljali godinu, uz ispunjavanje sljedećih uslova:

* da su državljani BiH
* da imaju prebivalište na području općine Stari Grad Sarajevo u neprekidnom trajanju od pet godina do dana podnošenja prijave za dodjelu stipendije
* da su u prethodnoj školskoj/akademskoj godini postigli uspjeh u školi, odnosno fakultetu/akademiji i t0:
* učenici srednjih škola sa najmanjom prosječnom ocjenom 4,80, a učenici prvog razreda srednje škole koji su u devetom razredu stekli prosjek ocjena od 4,80
* redovni studenti fakulteta/akademija koji prvi put upisuju tekuću studijsku godinu na nekoj od visokoškolskih ustanova ili pridruženih članica univerziteta/akademija iz grupacije umjetnosti, društvenih nauka, humanističkih nauka sa najmanjom prosječnom ocjenom 9,00 i studenti fakulteta iz grupacije medicinskih nauka, tehničkih nauka, grupacije prirodno-matematičkih i biotehničkih nauka sa najmanjom prosječnom ocjenom 8,50, a studenti prve godine fakulteta/akademije koji su u četvrtom razredu srednje škole stekli prosjek ocjena najmanje 4,80
* da učenik/student nije stipendista druge institucije, po istom osnovu

Stipendije se dodjeljuju za tekuću školsku/akademsku godinu i isplaćivat će se za devet mjeseci za period septembar/decembar, 2021. godine i februar/juni, 2022.godine. Visina mjesečne stipendije za učenike iznosi 80,00 KM, a za studente 120,00 KM.

Ukupan broj stipendija koje će se dodijeljivati u tekućoj školskoj/akademskoj godini odredit će se prema raspoloživim budžetskim sredstvima namijenjenim za ovu svrhu, a Nacrtom budžeta za 2022. godinu planirano je 110.000 KM.

**Uz prijavu je neophodno priložiti sljedeće dokumente (originale ili ovjerene kopije):**

1. **Uvjerenje** o državljanstvu kandidata za stipendiju ne starije od šest mjeseci
2. **Uvjerenje** o kretanju kandidata za stipendiju ne starije od 30 dana. (MUP KS, PU Stari Grad)
3. **Potvrdu o upisu** kandidata u tekuću školsku/akademsku godinu, izdata od nadležne institucije škola/fakultet sa naznakom da aplikant prvi put upisuje razred/godinu
4. **Uvjerenje o postignutom uspjehu** kandidata za stipendiju u prethodnoj školskoj/akademskoj godini. Za učenike prvog razreda srednje škole **svjedočanstvo IX razreda**. Za studente prve godine studija **svjedočanstvo** završenog razreda srednje škole. Za studente viših godina **potvrda o prosjeku ocjena** za prethodnu godinu studija
5. **Dokaz** o učešću i postignutim **rezultatima** na općinskom, kantonalnom, federalnom, državnom i međunarodnom takmičenju za školsku/akademsku 2020/2021. godinu, potvrda ili diploma od nadležnih institucija (Ministarstvo, organizator takmičenja itd)
6. **Dokaz** da kandidat učenik/student ima završenu osnovnu muzičku školu (Uvjerenje o završenoj osnovnoj muzičkoj školi izdato od nadležne institucije)
7. **Dokaz** da kandidat ima status perspektivnog sportiste ostvaren u prethodnoj školskoj/akademskoj godini (Uvjerenje izdato od strane nadležnog ministarstva)
8. **Dokaz** da je kandidat učenik/student bez jednog ili oba roditelja (izvod iz matične knjige umrlih)
9. **Izjava** kandidata kojom se daje saglasnost da se njegovi podaci mogu obrađivati u skladu sa članom 5. Zakona o zaštiti ličnih podataka („Službeni glasnik BiH" broj 76/11). Za maloljetne kandidate izjavu daje roditelj/staratelj i ista treba biti ovjerena od strane nadležne Općinske službe.

**Učenici** sa ukupnim prosjekom ocjena 5,00 ostvarenim u šestom, sedmom, osmom i devetom razredu osnovne škole ostvaruju pravo na dodjelu stipendije, bez obzira na ukupan broj bodova, prikupljen na osnovu drugih kriterija uz OBAVEZNO dostavljanje dodatnih validnih dokaza kako slijedi:

* Uvjerenje o postignutom uspjehu u šestom, sedmom, osmom i devetom razredu osnovne škole izdato od strane osnovne škole

**Studenti** sa prosjekom ocjena 9,50 u prethodnoj akademskoj godini i više ostvaruju pravo na dodjelu stipendije, bez obzira na ukupan broj bodova, prikupljen na osnovu drugih kriterija uz OBAVEZNO dostavljanje dodatnih validnih dokaza kako slijedi:

* Uvjerenje o postignutom uspjehu u prethodnoj akademskoj godini izdato od strane visokoškolske ustanove

**Napomena:**

**Kandidati koji ostvare pravo na stipendiju, prije potpisivanja ugovora u obavezi su dostaviti:**

1. Izjavu o odgovornosti da kandidat za stipendiju nije ostvario pravo na stipendiju po istom osnovu od druge institucije u tekućoj školskoj/akademskoj godini. Za maloljetne kandidate izjavu daje roditelj/staratelj i ista treba biti ovjerena od strane nadležne Općinske službe.
2. Kopija tekućeg računa iz banke kandidata za stipendiju na koji će se vršiti isplata stipendije, izdato od banke

**Ukoliko prijavljeni kandidati imaju jednak broj bodova, prednost će imati:**

1. Kandidat koji ima više bodova po osnovu rezultata u učenju
2. Kandidat iz viših razreda, odnosno godina studija

Svaki kandidat u javnom pozivu koji nije ostvario pravo na stipendiju biće pismeno obaviješten o rezultatima javnog poziva najkasnije u roku od 8 dana od dana objavljivanja Preliminarne rang liste učenika i studenata dobitnika stipendije. Nezadovoljni učesnik u javnom pozivu može podnijeti prigovor za zaštitu svojih prava Drugostepenoj stručnoj komisiji Općinskog vijeća u roku od 8 dana od dana prijema obavještenja.

Odluka Drugostepene komisije Općinskog vijeća je konačna.

Javni poziv ostaje otvoren 15 dana od dana objave u sredstvima informisanja.

Prijava sa neophodnom dokumentacijom se podnosi na propisanom obrascu (obrazac br. 5 se može preuzeti u šalter sali Općine Stari Grad, šalter broj 4 i/ili na web stranici Općine [www.starigrad.ba](http://www.starigrad.ba)) na protokol Općine ili putem pošte na adresu:

**Općina Stari Grad Sarajevo**

**Služba za obrazovanje, kulturu i sport**

**(sa naznakom: Javni poziv za stipendiranje nadarenih učenika i studenata)**

**Ulica Zelenih beretki broj 4**

**71 000 Sarajevo**

**Nepotpune i neblagovremene prijave neće se uzeti u razmatranje.**

Dostavljeni dokumenti se neće vraćati kandidatu nakon završene konkursne procedure.

Kandidati koji su ostvarili pravo potpisuju ugovor o dodjeli stipendije kojim se regulišu međusobna prava i obaveze učenika/studenta i Općine Stari Grad Sarajevo. Ugovor potpisuje učenik/student, a ukoliko se radi o maloljetnom licu roditelj/staratelj i Općinski načelnik u ime Općine Stari Grad Sarajevo.

Za sve dodatne informacije kandidati se mogu obratiti Službi za obrazovanje, kulturu i sport na telefon:

033/282-384 i 033/282-365.

Broj: 15-34-7965/21 OPĆINSKI NAČELNIK

Sarajevo, 04.11.2021. godine mr Ibrahim Hadžibajrić